«Bavariya» hujumchisi Robert Levandovski «Real» klubining asosiy transfer maqsadiga aylandi, deb xabar beradi The Independent. Madridliklar juda ko‘p vaqt davomida «Tottenhem» hujumchisi Harri Keyn transferini amalga oshirishga harakat qilishdi. Ammo, uning transferini amalga oshirish juda murakkab bo‘lgani uchun, «Real» o‘z maqsadini o‘zgartirdi. Avvalroq, «Real» 29 yoshli Levandovski uchun 150 mln yevro to‘lashga tayyor ekani, bundan tashqari bitimga Xames Rodrigesni ham qo‘shib bermoqchi ekani haqida xabarlar tarqalgan edi.